title: 2019 m. kovo 18 d. Komisijos sprendimas dėl Serbijos Respublikos nacionalinės reguliavimo institucijos dalyvavimo Europos elektroninių ryšių reguliuotojų institucijos veikloje

text:
27.3.2019

                  LT

                  Europos Sąjungos oficialusis leidinys

                  C 115/21

         KOMISIJOS SPRENDIMAS
         2019 m. kovo 18 d.
         dėl Serbijos Respublikos nacionalinės reguliavimo institucijos dalyvavimo Europos elektroninių ryšių reguliuotojų institucijos veikloje
         (2019/C 115/08)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         kadangi:

                     (1)

                     Europos Sąjungos sutarties 17 straipsnio 1 dalyje išdėstyti Komisijos įgaliojimai ir nustatyta, kad Komisija turi remti bendruosius Sąjungos interesus ir imtis atitinkamų iniciatyvų šiuo tikslu, atlikti koordinavimo, vykdomąsias ir valdymo funkcijas, kaip nustatyta Sutartyse, ir užtikrinti Sąjungos atstovavimą išorės santykiuose, išskyrus bendrą užsienio ir saugumo politiką bei kitus Sutartyse nustatytus atvejus;

                     (2)

                     pagal Europos Parlamento ir Tarybos reglamento (ES) 2018/1971 (1) 35 straipsnio 2 dalį Reguliuotojų valdybos, darbo grupių ir Valdančiosios tarybos veikloje turi galėti dalyvauti trečiųjų valstybių reguliavimo institucijos, kurioms tenka pagrindinė atsakomybė elektroninių ryšių srityje, kai tos trečiosios valstybės tuo tikslu yra sudariusios susitarimus su Sąjunga. Joje taip pat numatyta, kad remiantis atitinkamomis tų susitarimų nuostatomis turi būti parengti darbo susitarimai, kuriuose visų pirma nurodomas atitinkamų trečiųjų valstybių reguliavimo institucijų dalyvavimo be balsavimo teisės Europos elektroninių ryšių reguliuotojų institucijos (toliau – BEREC) ir BEREC biuro darbe pobūdis, mastas ir būdas, įtraukiant su dalyvavimu BEREC vykdomose iniciatyvose, finansiniais įnašais ir į BEREC biurą skiriamais darbuotojais susijusias nuostatas;

                     (3)

                     pagal Europos Bendrijų bei jų valstybių narių ir Serbijos Respublikos stabilizacijos ir asociacijos susitarimo (2) 106 straipsnį bendradarbiavimas elektroninių ryšių srityje turi būti sutelkiamas visų pirma prioritetinėse srityse, susijusiose su Bendrijos acquis šioje srityje. Šalys visų pirma turi stiprinti bendradarbiavimą elektroninių ryšių tinklų ir elektroninių ryšių paslaugų srityje. Todėl Sąjunga ir Serbija sudarė susitarimą, nurodytą Reglamento (ES) 2018/1971 35 straipsnio 2 dalyje;

                     (4)

                     Serbijos reguliavimo institucijos tolesnis dalyvavimas BEREC ir BEREC biuro veikloje visiškai atitinka Vakarų Balkanų strategiją (3), kurioje raginama imtis veiksmų skaitmeninei visuomenei sukurti, įskaitant plačiajuosčio ryšio diegimą ir tarptinklinio ryšio kainų mažinimą, ir suderinti tų valstybių įstatymus su Sąjungos teisės aktais. Kaip nurodyta Vakarų Balkanų skaitmeninėje darbotvarkėje (4), glaudesni Sąjungos ir Vakarų Balkanų nacionalinių reguliavimo institucijų (toliau – NRI) santykiai turėtų padėti regione taikomą reguliavimo praktiką priartinti prie Sąjungoje taikomos praktikos;

                     (5)

                     kadangi Sąjunga yra suinteresuota stiprinti bendradarbiavimą su Serbija ir skatinti ją taikyti Sąjungos elektroninių ryšių reguliavimo sistemą, tikslinga parengti darbo susitarimus dėl Serbijos reguliavimo institucijos dalyvavimo BEREC reguliuotojų valdybos bei darbo grupių ir BEREC biuro valdančiosios tarybos veikloje,

               NUSPRENDĖ:

            1 straipsnis
            Serbijos Respublikos nacionalinė reguliavimo institucija, kurios pagrindinė funkcija – kasdienio elektroninių ryšių tinklų ir paslaugų rinkų veikimo priežiūra, gali dalyvauti Europos elektroninių ryšių reguliuotojų institucijos (toliau – BEREC) reguliuotojų valdybos ir darbo grupių ir BEREC biuro valdančiosios tarybos veikloje.
            Serbijos Respublikos nacionalinės reguliavimo institucijos dalyvavimo įgaliojimai yra išdėstyti priede.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. kovo 18 d.

                  Komisijos vardu

               Mariya GABRIEL

                  Komisijos narė

            (1)  2018 m. gruodžio 11 d. Europos Parlamento ir Tarybos reglamentas (ES) 2018/1971, kuriuo įsteigiama Europos elektroninių ryšių reguliuotojų institucija (BEREC) ir BEREC paramos agentūra (BEREC biuras), iš dalies keičiamas Reglamentas (ES) 2015/2120 ir panaikinamas Reglamentas (EB) Nr. 1211/2009 (OL L 321, 2018 12 17, p. 1).

            (2)  2013 m. liepos 22 d. Tarybos ir Komisijos sprendimas 2013/490/ES, Euratomas dėl Europos Bendrijų bei jų valstybių narių ir Serbijos Respublikos stabilizacijos ir asociacijos susitarimo sudarymo (OL L 278, 2013 10 18, p. 14).

            (3)  Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Įtikinama plėtros perspektyva ir didesnis ES įsipareigojimas Vakarų Balkanų šalims“ (COM(2018) 65 final, 2018 2 6).

            (4)  Komisijos tarnybų darbinis dokumentas „Priemonės, kuriomis remiamas Vakarų Balkanų šalių skaitmeninės darbotvarkės įgyvendinimas“ (SWD(2018) 360 final).

            PRIEDAS
            ĮGALIOJIMAI
            1.   Dalyvavimas BEREC reguliuotojų valdyboje

                        1.

                        Serbijos Respublikos nacionalinė reguliavimo institucija (toliau – NRI) gali dalyvauti BEREC reguliuotojų valdybos veikloje.

                        2.

                        Serbijos Respublikos NRI paskiria atstovą dalyvauti Reguliuotojų valdybos svarstymuose; tai gali būti NRI vadovas, jos kolegialaus organo narys ar kurį nors iš jų pakeičiantis asmuo.

                        3.

                        Serbijos Respublikos NRI taip pat paskiria pakaitinį narį, kuris pakeičia atstovą, kai šis negali dalyvauti. Pakaitinis narys skiriamas iš šių asmenų: NRI vadovo, jos kolegialaus organo nario, kurį nors iš jų pakeičiančio asmens arba NRI darbuotojų.

                        4.

                        Serbijos Respublikos NRI atstovas ir jo pakaitinis narys skiriami atsižvelgiant į jų žinias elektroninių ryšių srityje ir į atitinkamus vadybos, administravimo ir biudžeto valdymo įgūdžius. NRI, siekdama užtikrinti didžiausią naudą iš dalyvavimo, turi stengtis riboti savo atstovų ir, kai įmanoma, savo pakaitinių narių kaitą.

                        5.

                        Dalyvis iš Serbijos Respublikos NRI turi teisę pareikšti nuomonę visose diskusijose, nepriklausomai nuo to, ar jos vyksta BEREC reguliuotojų valdybos posėdyje, ar kitomis priemonėmis. Tokia nuomonė tinkamai įrašoma į posėdžio protokolą vadovaujantis Reguliuotojų valdybos taisyklėmis ir darbo praktika.

                        6.

                        Serbijos Respublikos NRI atstovo ir jo pakaitinio nario vardas ir pavardė įtraukiami į Reguliuotojų valdybos narių sąrašą, skelbiamą pagal Europos Parlamento ir Tarybos reglamento (ES) 2018/1971 (1) 7 straipsnio 5 dalį.

                        7.

                        Dalyvaudami Reguliuotojų valdybos veikloje, Serbijos Respublikos NRI atstovas ir jo pakaitinis narys nesiekia gauti jokios Vyriausybės, institucijos, asmens ar įstaigos nurodymų ir jais nesivadovauja.

                  2.   Dalyvavimas darbo grupėse

                        1.

                        Serbijos Respublikos NRI gali paskirti ekspertus dalyvauti BEREC darbo grupėse.

                        2.

                        Tokie ekspertai gali dalyvauti visoje darbo grupių veikloje vadovaujantis BEREC taisyklėmis ir darbo praktika. Jie gali pareikšti nuomonę visuose svarstymuose, nepriklausomai nuo to, ar jie vyksta darbo grupių posėdžiuose, ar kitomis priemonėmis.

                  3.   Dalyvavimas BEREC biuro valdančiojoje taryboje

                        1.

                        Serbijos Respublikos NRI gali dalyvauti BEREC biuro valdančiosios tarybos veikloje.

                        2.

                        Serbijos Respublikos NRI paskiria asmenį, paskirtą atstovu Reguliuotojų valdyboje, arba kitą nei atstovas Reguliuotojų valdyboje asmenį dalyvauti Valdančiosios tarybos veikloje iš šių asmenų: NRI vadovo, jos kolegialaus organo nario ar kurį nors iš jų pakeičiančio asmens.

                        3.

                        Serbijos Respublikos NRI taip pat paskiria pakaitinį narį, kuris pakeičia atstovą, kai šis negali dalyvauti; tai gali būti asmuo, paskirtas atstovo Reguliuotojų valdyboje pakaitiniu asmeniu, arba kitas asmuo iš šių asmenų: NRI vadovo, jos kolegialaus organo nario, kurį nors iš jų pakeičiančio asmens arba NRI darbuotojų.

                        4.

                        Dalyvis iš Serbijos Respublikos NRI turi teisę pareikšti nuomonę visose diskusijose, nepriklausomai nuo to, ar jos vyksta BEREC valdančiosios tarybos posėdyje, ar kitomis priemonėmis. Tokia nuomonė tinkamai įrašoma į posėdžio protokolą vadovaujantis Valdančiosios tarybos taisyklėmis ir darbo praktika.

                        5.

                        Serbijos Respublikos NRI atstovo ir jo pakaitinio nario vardas ir pavardė įtraukiami į Valdančiosios tarybos narių sąrašą, skelbiamą pagal Reglamento (ES) 2018/1971 15 straipsnio 4 dalį.

                        6.

                        Dalyvaudami Valdančiosios tarybos veikloje, Serbijos Respublikos NRI atstovas ir jo pakaitinis narys nesiekia gauti jokios Vyriausybės, institucijos, asmens ar įstaigos nurodymų ir jais nesivadovauja.

                  4.   Interesų deklaravimas

                        1.

                        Serbijos Respublikos NRI atstovai Reguliuotojų valdyboje ir Valdančiojoje taryboje ir jų pakaitiniai nariai pateikia deklaraciją raštu, kurioje nurodomi jų įsipareigojimai ir tai, ar jie turi, ar neturi tiesioginių arba netiesioginių interesų, kurie galėtų būti laikomi darančiais poveikį jų nepriklausomumui.
                        Šios deklaracijos pateikiamos, kai pradedamos vykdyti pareigos, ir turi būti skelbiamos. Jos turi būti tikslios bei išsamios ir atnaujinamos, jei kyla rizika, kad yra tiesioginių arba netiesioginių interesų, kurie galėtų būti laikomi darančiais poveikį deklaraciją pateikusio asmens nepriklausomumui.

                  5.   Personalas

                        1.

                        BEREC biuras, vadovaudamasis Valdančiosios tarybos priimtu sprendimu, gali pasitelkti darbuotojus iš Serbijos Respublikos, įskaitant deleguotuosius nacionalinius ekspertus ir kitus darbuotojus, kurie neįdarbinti BEREC biure.

                  6.   Serbijos Respublikos NRI finansinis įnašas BEREC biurui

                        1.

                        Finansiniu įnašu, kurį Serbijos Respublikos NRI turi mokėti į BEREC biuro biudžetą, kad dalyvautų BEREC veikloje pagal šio priedo 1, 2, ir 3 punktus, yra padengiamos visos jos dalyvavimo sąnaudos. Jo dydis nustatomas pagal 6.2 punktą.

                        2.

                        Serbijos Respublikos NRI pagal 6.1 punktą mokėtinu finansiniu įnašu yra padengiamos šios sąnaudos:

                                    —

                                    NRI atstovų kelionių į BEREC posėdžius išlaidų kompensavimo pagal BEREC kompensavimo taisykles sąnaudos,

                                    —

                                    administracinės sąnaudos, susijusios su minėtuoju kelionės išlaidų kompensavimu; jos sudaro ne daugiau kaip 3 % sumos, sumokėtos kaip kelionės išlaidų kompensacija,

                                    —

                                    administracinės sąnaudos, susijusios su NRI dalyvavimu BEREC veikloje.

                              Finansinio įnašo dydį nustato BEREC, atsižvelgdama, be kita ko, į numatomas kitų metų komandiruotes, faktines komandiruotes ir kompensacijas už praėjusius metus.

                        3.

                        NRI įnašas sumokamas vadovaujantis BEREC biuro finansinėmis taisyklėmis, priimtomis pagal Reglamento (ES) 2018/1971 29 straipsnį.

                        4.

                        Kelionės ir pragyvenimo išlaidas, kurias patyrė Serbijos Respublikos NRI atstovai ir ekspertai, kad galėtų dalyvauti BEREC ir BEREC biuro veikloje, įskaitant dalyvavimą atitinkamuose posėdžiuose, BEREC biuras kompensuoja vadovaudamasis taisyklėmis, nustatytomis BEREC biuro Valdymo komiteto sprendime dėl kelionės, pragyvenimo ir kitų išlaidų, kurias patyrė BEREC biure nedirbantys asmenys kelionių metu, kompensavimo (2).

                        5.

                        Įsigaliojus šiam sprendimui ir kiekvienų vėlesnių metų pradžioje BEREC biuras NRI išsiunčia lėšų, atitinkančių jos įnašą Agentūrai pagal šį sprendimą, reikalavimą.

                        6.

                        Šis įnašas išreiškiamas EUR ir mokamas į BEREC biuro sąskaitą EUR.

                        7.

                        Serbijos Respublikos NRI sumoka įnašą pagal lėšų reikalavimą per 30 dienų nuo BEREC biuro išsiųsto lėšų reikalavimo.

                        8.

                        Pavėlavusi sumokėti įnašą NRI nuo įnašo mokėjimo dienos turi mokėti palūkanas nuo nesumokėtos sumos. Palūkanų norma yra 1,5 procentinio punkto didesnė už tą, kurią mokėjimo dieną Europos Centrinis Bankas yra nustatęs savo operacijoms EUR.

                  7.   Išsamūs darbo susitarimai

                        1.

                        Prireikus Reguliuotojų valdyba ir Valdančioji taryba pagal Reglamentą (ES) 2018/1971 ir šiuos įgaliojimus nustato išsamius darbo susitarimus dėl Serbijos Respublikos NRI dalyvavimo.

                        2.

                        Serbijos Respublikos NRI gali dalyvauti BEREC veikloje, įskaitant Reguliuotojų valdybos, darbo grupių ir Valdančiosios tarybos veiklą, nuo šio sprendimo įsigaliojimo dienos, nepriklausomai nuo to, ar užbaigti rengti išsamūs darbo susitarimai, nurodyti 7.1 punkte.

               (1)  2018 m. gruodžio 11 d. Europos Parlamento ir Tarybos reglamentas (ES) 2018/1971, kuriuo įsteigiama Europos elektroninių ryšių reguliuotojų institucija (BEREC) ir BEREC paramos agentūra (BEREC biuras), iš dalies keičiamas Reglamentas (ES) 2015/2120 ir panaikinamas Reglamentas (EB) Nr. 1211/2009 (OL L 321, 2018 12 17, p. 1).

               (2)  BEREC biuro Valdymo komiteto sprendimas dėl kelionės, pragyvenimo ir kitų išlaidų, kurias patyrė BEREC biure nedirbantys asmenys kelionių metu, kompensavimo, kuriuo panaikinamas ankstesnis 2013 m. birželio 6 d. Valdymo komiteto sprendimas Nr. MC/2013/05 (MC/2015/13).


title: 2019 m. kovo 18 d. Komisijos sprendimas dėl Albanijos Respublikos nacionalinės reguliavimo institucijos dalyvavimo Europos elektroninių ryšių reguliuotojų institucijos veikloje

text:
27.3.2019

                  LT

                  Europos Sąjungos oficialusis leidinys

                  C 115/31

         KOMISIJOS SPRENDIMAS
         2019 m. kovo 18 d.
         dėl Albanijos Respublikos nacionalinės reguliavimo institucijos dalyvavimo Europos elektroninių ryšių reguliuotojų institucijos veikloje
         (2019/C 115/10)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         kadangi:

                     (1)

                     Europos Sąjungos sutarties 17 straipsnio 1 dalyje išdėstyti Komisijos įgaliojimai ir nustatyta, kad Komisija turi remti bendruosius Sąjungos interesus ir imtis atitinkamų iniciatyvų šiuo tikslu, atlikti koordinavimo, vykdomąsias ir valdymo funkcijas, kaip nustatyta Sutartyse, ir užtikrinti Sąjungos atstovavimą išorės santykiuose, išskyrus bendrą užsienio ir saugumo politiką bei kitus Sutartyse nustatytus atvejus;

                     (2)

                     pagal Europos parlamento ir Tarybos reglamento (ES) 2018/1971 (1) 35 straipsnio 2 dalį Reguliuotojų valdybos, darbo grupių ir Valdančiosios tarybos veikloje turi galėti dalyvauti trečiųjų valstybių reguliavimo institucijos, kurioms tenka pagrindinė atsakomybė elektroninių ryšių srityje, kai tos trečiosios valstybės tuo tikslu yra sudariusios susitarimus su Sąjunga. Joje taip pat numatyta, kad remiantis atitinkamomis tų susitarimų nuostatomis turi būti parengti darbo susitarimai, kuriuose visų pirma nurodomas atitinkamų trečiųjų valstybių reguliavimo institucijų dalyvavimo be balsavimo teisės Europos elektroninių ryšių reguliuotojų institucijos (toliau – BEREC) ir BEREC biuro darbe pobūdis, mastas ir būdas, įtraukiant su dalyvavimu BEREC vykdomose iniciatyvose, finansiniais įnašais ir į BEREC biurą skiriamais darbuotojais susijusias nuostatas;

                     (3)

                     pagal Europos Bendrijų bei jų valstybių narių ir Albanijos Respublikos stabilizacijos ir asociacijos susitarimo (2) 104 straipsnį bendradarbiavimas elektroninių ryšių srityje turi būti sutelkiamas visų pirma prioritetinėse srityse, susijusiose su Bendrijos acquis šioje srityje. Šalys ypač turi stiprinti bendradarbiavimą elektroninių ryšių tinklų ir susijusių paslaugų srityje. Todėl Sąjunga ir Albanija sudarė susitarimą, nurodytą Reglamento (ES) 2018/1971 35 straipsnio 2 dalyje;

                     (4)

                     Albanijos reguliavimo institucijos tolesnis dalyvavimas BEREC ir BEREC biuro veikloje visiškai atitinka Vakarų Balkanų strategiją (3), kurioje raginama imtis veiksmų skaitmeninei visuomenei sukurti, įskaitant plačiajuosčio ryšio diegimą ir tarptinklinio ryšio kainų mažinimą, ir suderinti tų valstybių įstatymus su Sąjungos teisės aktais. Kaip nurodyta Vakarų Balkanų skaitmeninėje darbotvarkėje (4), glaudesni Sąjungos ir Vakarų Balkanų nacionalinių reguliavimo institucijų (toliau – NRI) santykiai turėtų padėti regione taikomą reguliavimo praktiką priartinti prie Sąjungoje taikomos praktikos;

                     (5)

                     kadangi Sąjunga yra suinteresuota stiprinti bendradarbiavimą su Albanija ir skatinti, kad ši priimtų Sąjungos elektroninių ryšių reguliavimo tvarką, tikslinga parengti darbo susitarimus dėl Albanijos reguliavimo institucijos dalyvavimo BEREC reguliuotojų valdybos bei darbo grupių ir BEREC biuro valdančiosios tarybos veikloje,

               NUSPRENDĖ:

            1 straipsnis
            Albanijos Respublikos nacionalinė reguliavimo institucija, kurios pagrindinė funkcija – kasdienio elektroninių ryšių tinklų ir paslaugų rinkų veikimo priežiūra, gali dalyvauti Europos elektroninių ryšių reguliuotojų institucijos (toliau – BEREC) reguliuotojų valdybos ir darbo grupių ir BEREC biuro valdančiosios tarybos veikloje.
            Albanijos Respublikos nacionalinės reguliavimo institucijos dalyvavimo įgaliojimai yra išdėstyti priede.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. kovo 18 d.

                  Komisijos vardu

               Mariya GABRIEL

                  Komisijos narė

            (1)  2018 m. gruodžio 11 d. Europos Parlamento ir Tarybos reglamentas (ES) 2018/1971, kuriuo įsteigiama Europos elektroninių ryšių reguliuotojų institucija (BEREC) ir BEREC paramos agentūra (BEREC biuras), iš dalies keičiamas Reglamentas (ES) 2015/2120 ir panaikinamas Reglamentas (EB) Nr. 1211/2009 (OL L 321, 2018 12 17, p. 1).

            (2)  Europos Bendrijų bei jų valstybių narių ir Albanijos Respublikos stabilizacijos ir asociacijos susitarimas (OL L 107, 2009 4 28, p. 166).

            (3)  Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Įtikinama plėtros perspektyva ir didesnis ES įsipareigojimas Vakarų Balkanų šalims“ (COM(2018) 65 final,2018 2 6).

            (4)  Komisijos tarnybų darbinis dokumentas „Priemonės, kuriomis remiamas Vakarų Balkanų šalių skaitmeninės darbotvarkės įgyvendinimas“ (SWD(2018) 360 final).

            PRIEDAS
            ĮGALIOJIMAI
            1.   Dalyvavimas BEREC reguliuotojų valdyboje

                        1.

                        Albanijos Respublikos nacionalinė reguliavimo institucija (toliau – NRI) gali dalyvauti BEREC reguliuotojų valdybos veikloje.

                        2.

                        Albanijos Respublikos NRI paskiria atstovą dalyvauti Reguliuotojų valdybos svarstymuose; tai gali būti NRI vadovas, jos kolegialaus organo narys ar kurį nors iš jų pakeičiantis asmuo.

                        3.

                        Albanijos Respublikos NRI taip pat paskiria pakaitinį narį, kuris pakeičia atstovą, kai šis negali dalyvauti. Pakaitinis narys skiriamas iš šių asmenų: NRI vadovo, jos kolegialaus organo nario, kurį nors iš jų pakeičiančio asmens arba NRI darbuotojų.

                        4.

                        Albanijos Respublikos NRI atstovas ir jo pakaitinis narys skiriami atsižvelgiant į jų žinias elektroninių ryšių srityje ir į atitinkamus vadybos, administravimo ir biudžeto valdymo įgūdžius. NRI, siekdama užtikrinti didžiausią naudą iš dalyvavimo, turi stengtis riboti savo atstovų ir, kai įmanoma, savo pakaitinių narių kaitą.

                        5.

                        Dalyvis iš Albanijos Respublikos NRI turi teisę pareikšti nuomonę visose diskusijose, nepriklausomai nuo to, ar jos vyksta BEREC reguliuotojų valdybos posėdyje, ar kitomis priemonėmis. Tokia nuomonė tinkamai įrašoma į posėdžio protokolą vadovaujantis Reguliuotojų valdybos taisyklėmis ir darbo praktika.

                        6.

                        Albanijos Respublikos NRI atstovo ir jo pakaitinio nario vardas ir pavardė įtraukiami į Reguliuotojų valdybos narių sąrašą, skelbiamą pagal Europos Parlamento ir Tarybos reglamento (ES) 2018/1971 (1) 7 straipsnio 5 dalį.

                        7.

                        Dalyvaudami Reguliuotojų valdybos veikloje, Albanijos Respublikos NRI atstovas ir jo pakaitinis narys nesiekia gauti jokios Vyriausybės, institucijos, asmens ar įstaigos nurodymų ir jais nesivadovauja.

                  2.   Dalyvavimas darbo grupėse

                        1.

                        Albanijos Respublikos NRI gali paskirti ekspertus dalyvauti BEREC darbo grupėse.

                        2.

                        Tokie ekspertai gali dalyvauti visoje darbo grupių veikloje vadovaujantis BEREC taisyklėmis ir darbo praktika. Jie gali pareikšti nuomonę visuose svarstymuose, nepriklausomai nuo to, ar jie vyksta darbo grupių posėdžiuose, ar kitomis priemonėmis.

                  3.   Dalyvavimas BEREC biuro valdančiojoje taryboje

                        1.

                        Albanijos Respublikos NRI gali dalyvauti BEREC biuro valdančiosios tarybos veikloje.

                        2.

                        Albanijos Respublikos NRI paskiria asmenį, paskirtą atstovu Reguliuotojų valdyboje, arba kitą nei atstovas Reguliuotojų valdyboje asmenį dalyvauti Valdančiosios tarybos veikloje iš šių asmenų: NRI vadovo, jos kolegialaus organo nario ar kurį nors iš jų pakeičiančio asmens.

                        3.

                        Albanijos Respublikos NRI taip pat paskiria pakaitinį narį, kuris pakeičia atstovą, kai šis negali dalyvauti; tai gali būti asmuo, paskirtas atstovo Reguliuotojų valdyboje pakaitiniu asmeniu, arba kitas asmuo iš šių asmenų: NRI vadovo, jos kolegialaus organo nario, kurį nors iš jų pakeičiančio asmens arba NRI darbuotojų.

                        4.

                        Dalyvis iš Albanijos Respublikos NRI turi teisę pareikšti nuomonę visose diskusijose, nepriklausomai nuo to, ar jos vyksta BEREC valdančiosios tarybos posėdyje, ar kitomis priemonėmis. Tokia nuomonė tinkamai įrašoma į posėdžio protokolą vadovaujantis Valdančiosios tarybos taisyklėmis ir darbo praktika.

                        5.

                        Albanijos Respublikos NRI atstovo ir jo pakaitinio nario vardas ir pavardė įtraukiami į Valdančiosios tarybos narių sąrašą, skelbiamą pagal Reglamento (ES) 2018/1971 15 straipsnio 4 dalį.

                        6.

                        Dalyvaudami Valdančiosios tarybos veikloje, Albanijos Respublikos NRI atstovas ir jo pakaitinis narys nesiekia gauti jokios Vyriausybės, institucijos, asmens ar įstaigos nurodymų ir jais nesivadovauja.

                  4.   Interesų deklaravimas

                        1.

                        Albanijos Respublikos NRI atstovai Reguliuotojų valdyboje ir Valdančiojoje taryboje ir jų pakaitiniai nariai pateikia deklaraciją raštu, kurioje nurodomi jų įsipareigojimai ir tai, ar jie turi, ar neturi tiesioginių arba netiesioginių interesų, kurie galėtų būti laikomi darančiais poveikį jų nepriklausomumui.
                        Šios deklaracijos pateikiamos, kai pradedamos vykdyti pareigos, ir turi būti skelbiamos. Jos turi būti tikslios bei išsamios ir atnaujinamos, jei kyla rizika, kad yra tiesioginių arba netiesioginių interesų, kurie galėtų būti laikomi darančiais poveikį deklaraciją pateikusio asmens nepriklausomumui.

                  5.   Personalas

                        1.

                        BEREC biuras, vadovaudamasis Valdančiosios tarybos priimtu sprendimu, gali pasitelkti darbuotojus iš Albanijos Respublikos, įskaitant deleguotuosius nacionalinius ekspertus ir kitus darbuotojus, kurie neįdarbinti BEREC biure.

                  6.   Albanijos Respublikos NRI finansinis įnašas BEREC biurui

                        1.

                        Finansiniu įnašu, kurį Albanijos Respublikos NRI turi mokėti į BEREC biuro biudžetą, kad dalyvautų BEREC veikloje pagal šio priedo 1, 2, ir 3 punktus, yra padengiamos visos jos dalyvavimo sąnaudos. Jo dydis nustatomas pagal 6.2 punktą.

                        2.

                        Albanijos Respublikos NRI pagal 6.1 punktą mokėtinu finansiniu įnašu yra padengiamos šios sąnaudos:

                                    —

                                    NRI atstovų kelionių į BEREC posėdžius išlaidų kompensavimo pagal BEREC kompensavimo taisykles sąnaudos,

                                    —

                                    administracinės sąnaudos, susijusios su minėtuoju kelionės išlaidų kompensavimu; jos sudaro ne daugiau kaip 3 % sumos, sumokėtos kaip kelionės išlaidų kompensacija,

                                    —

                                    administracinės sąnaudos, susijusios su NRI dalyvavimu BEREC veikloje.

                              Finansinio įnašo dydį nustato BEREC, atsižvelgdama, be kita ko, į numatomas kitų metų komandiruotes, faktines komandiruotes ir kompensacijas už praėjusius metus.

                        3.

                        NRI įnašas sumokamas vadovaujantis BEREC biuro finansinėmis taisyklėmis, priimtomis pagal Reglamento (ES) 2018/1971 29 straipsnį.

                        4.

                        Kelionės ir pragyvenimo išlaidas, kurias patyrė Albanijos Respublikos NRI atstovai ir ekspertai, kad galėtų dalyvauti BEREC ir BEREC biuro veikloje, įskaitant dalyvavimą atitinkamuose posėdžiuose, BEREC biuras kompensuoja vadovaudamasis taisyklėmis, nustatytomis BEREC biuro Valdymo komiteto sprendime dėl kelionės, pragyvenimo ir kitų išlaidų, kurias patyrė BEREC biure nedirbantys asmenys kelionių metu, kompensavimo (2).

                        5.

                        Įsigaliojus šiam sprendimui ir kiekvienų vėlesnių metų pradžioje BEREC biuras NRI išsiunčia lėšų, atitinkančių jos įnašą Agentūrai pagal šį sprendimą, reikalavimą.

                        6.

                        Šis įnašas išreiškiamas EUR ir mokamas į BEREC biuro sąskaitą EUR.

                        7.

                        Albanijos Respublikos NRI sumoka įnašą pagal lėšų reikalavimą per 30 dienų nuo BEREC biuro išsiųsto lėšų reikalavimo.

                        8.

                        Pavėlavusi sumokėti įnašą NRI nuo įnašo mokėjimo dienos turi mokėti palūkanas nuo nesumokėtos sumos. Palūkanų norma yra 1,5 procentinio punkto didesnė už tą, kurią mokėjimo dieną Europos Centrinis Bankas yra nustatęs savo operacijoms EUR.

                  7.   Išsamūs darbo susitarimai

                        1.

                        Prireikus Reguliuotojų valdyba ir Valdančioji taryba pagal Reglamentą (ES) 2018/1971 ir šiuos įgaliojimus nustato išsamius darbo susitarimus dėl Albanijos Respublikos NRI dalyvavimo.

                        2.

                        Albanijos Respublikos NRI gali dalyvauti BEREC veikloje, įskaitant Reguliuotojų valdybos, darbo grupių ir Valdančiosios tarybos veiklą, nuo šio sprendimo įsigaliojimo dienos, nepriklausomai nuo to, ar užbaigti rengti išsamūs darbo susitarimai, nurodyti 7.1 punkte.

               (1)  2018 m. gruodžio 11 d. Europos Parlamento ir Tarybos reglamentas (ES) 2018/1971, kuriuo įsteigiama Europos elektroninių ryšių reguliuotojų institucija (BEREC) ir BEREC paramos agentūra (BEREC biuras), iš dalies keičiamas Reglamentas (ES) 2015/2120 ir panaikinamas Reglamentas (EB) Nr. 1211/2009 (OL L 321, 2018 12 17, p. 1).

               (2)  BEREC biuro Valdymo komiteto sprendimas dėl kelionės, pragyvenimo ir kitų išlaidų, kurias patyrė BEREC biure nedirbantys asmenys kelionių metu, kompensavimo, kuriuo panaikinamas ankstesnis 2013 m. birželio 6 d. Valdymo komiteto sprendimas Nr. MC/2013/05 (MC/2015/13)


title: 2019 m. kovo 19 d. Europos Parlamento ir Tarybos sprendimas (ES) 2019/504, kuriuo iš dalies keičiami Direktyva 2012/27/ES dėl energijos vartojimo efektyvumo ir Reglamentas (ES) 2018/1999 dėl energetikos sąjungos ir klimato politikos veiksmų valdymo, atsižvelgiant į Jungtinės Didžiosios Britanijos ir Šiaurės Airijos Karalystės išstojimą iš Sąjungos (Tekstas svarbus EEE.)

text:
27.3.2019

                  LT

                  Europos Sąjungos oficialusis leidinys

                  LI 85/66

         EUROPOS PARLAMENTO IR TARYBOS SPRENDIMAS (ES) 2019/504
         2019 m. kovo 19 d.
         kuriuo iš dalies keičiami Direktyva 2012/27/ES dėl energijos vartojimo efektyvumo ir Reglamentas (ES) 2018/1999 dėl energetikos sąjungos ir klimato politikos veiksmų valdymo, atsižvelgiant į Jungtinės Didžiosios Britanijos ir Šiaurės Airijos Karalystės išstojimą iš Sąjungos
         (Tekstas svarbus EEE)
         EUROPOS PARLAMENTAS IR EUROPOS SĄJUNGOS TARYBA,
         atsižvelgdami į Sutartį dėl Europos Sąjungos veikimo, ypač į jos 192 straipsnio 1 dalį ir 194 straipsnio 2 dalį,
         atsižvelgdami į Europos Komisijos pasiūlymą,
         teisėkūros procedūra priimamo akto projektą perdavus nacionaliniams parlamentams,
         atsižvelgdami į Europos ekonomikos ir socialinių reikalų komiteto nuomonę (1),
         pasikonsultavę su Regionų komitetu,
         laikydamiesi įprastos teisėkūros procedūros (2),
         kadangi:

                     (1)

                     2017 m. kovo 29 d. Jungtinė Karalystė pateikė pranešimą apie savo ketinimą išstoti iš Sąjungos pagal Europos Sąjungos sutarties 50 straipsnį (toliau – ES sutartis). Sutartys Jungtinei Karalystei nebebus taikomos nuo susitarimo dėl išstojimo įsigaliojimo dienos arba, jei tokio susitarimo nebus, praėjus dvejiems metams nuo to pranešimo pateikimo, t. y. 2019 m. kovo 30 d., nebent Europos Vadovų Taryba, susitarusi su Jungtine Karalyste, vienbalsiai nuspręstų tą terminą pratęsti;

                     (2)

                     derybininkų sutartame susitarime dėl išstojimo nustatoma tvarka, pagal kurią Sąjungos teisės nuostatas Jungtinei Karalystei ir jos teritorijoje bus galima taikyti ir po to, kai Jungtinei Karalystei ir jos teritorijoje nebebus taikomos Sutartys. Jei tas susitarimas įsigalios, tai remiantis tuo susitarimu Jungtinei Karalystei ir jos teritorijoje pereinamuoju laikotarpiu bus taikoma Direktyva (ES) 2018/2002 (3), iš dalies keičianti Europos Parlamento ir Tarybos direktyvą 2012/27/ES (4), ir Europos Parlamento ir Tarybos reglamentas (ES) 2018/1999 (5), kurie nebebus taikomi tam laikotarpiui pasibaigus;

                     (3)

                     Direktyvos 2012/27/ES 3 straipsnio 5 dalyje, kuri buvo įtraukta Direktyva (ES) 2018/2002, reikalaujama, kad kiekviena valstybė narė nustatytų orientacinį nacionalinį indėlį siekiant Sąjungos tikslų iki 2030 m. padidinti energijos vartojimo efektyvumą bent 32,5 proc. Nustatydamos tuos indėlius valstybės narės turi atsižvelgti į pirminės ir (arba) galutinės energijos suvartojimą Sąjungoje 2030 m.;

                     (4)

                     Reglamento (ES) 2018/1999 6 straipsnio 1 dalies pirmoje pastraipoje reikalaujama, kad valstybės narės atsižvelgtų į pirminės ir (arba) galutinės energijos suvartojimą Sąjungoje 2030 m. savo orientaciniuose nacionaliniuose energijos vartojimo efektyvumo įnašuose siekiant Sąjungos tikslų. Pagal to reglamento 29 straipsnio 3 dalies pirmą pastraipą, energijos suvartojimas visoje Sąjungoje svarbus ir Komisijai vertinant pažangą, daromą bendromis jėgomis siekiant Sąjungos tikslų;

                     (5)

                     dėl Jungtinės Karalystės išstojimo iš Sąjungos būtina pataisyti prognozuojamo energijos suvartojimo Sąjungoje 2030 m. duomenis atsižvelgiant į tai, kad Sąjungą sudarys 27 valstybės narės, be Jungtinės Karalystės (toliau – ES 27). Pagal prognozes, parengtas atsižvelgiant į pagrindinius bent 32,5 proc. Sąjungos tikslus, pirminės energijos suvartojimas 28 Sąjungos valstybėse narėse 2030 m. turėtų būti 1 273 mln. tonų naftos ekvivalento (tne), o galutinės energijos suvartojimas – 956 mln. tne. Atitinkamai ES 27 pritaikytos prognozės rodo, kad pirminės energijos suvartojimas 2030 m. turėtų būti 1 128 mln. tne, o galutinės energijos suvartojimas – 846 mln. tne. Todėl reikia pataisyti energijos suvartojimo 2030 m. duomenis;

                     (6)

                     tos pačios energijos suvartojimo 2030 m. prognozės yra susijusios ir su Reglamento (ES) 2018/1999 6 ir 29 straipsniais;

                     (7)

                     pagal Tarybos reglamento (EEB, Euratomas) Nr. 1182/71 (6) 4 straipsnio 3 dalį aktų taikymo nutraukimas, nustatytas tam tikrą datą, įvyksta pasibaigus tos datos dienos paskutinei valandai. Taigi šis sprendimas turėtų būti taikomas nuo dienos, einančios po dienos, kurią Jungtinei Karalystei nustoja būti taikoma Direktyva 2012/27/ES ir Reglamentas (ES) 2018/1999;

                     (8)

                     todėl Direktyva 2012/27/ES ir Reglamentas (ES) 2018/1999 turėtų būti atitinkamai iš dalies pakeisti;

                     (9)

                     siekiant nedelsiant pasirengti Jungtinės Karalystės išstojimui, šis sprendimas turėtų įsigalioti trečią dieną po jo paskelbimo Europos Sąjungos oficialiajame leidinyje,

               PRIĖMĖ ŠĮ SPRENDIMĄ:

            1 straipsnis
            Direktyvos 2012/27/ES pakeitimas
            Direktyvos 2012/27/ES 3 straipsnio 5 dalis pakeičiama taip:

                  „5.   Kiekviena valstybė narė pagal Europos Parlamento ir Tarybos reglamento (ES) 2018/1999 (*1) 4 ir 6 straipsnius nustato orientacinį nacionalinį indėlį siekiant šios direktyvos 1 straipsnio 1 dalyje nurodytų Sąjungos 2030 m. energijos vartojimo efektyvumo tikslų. Nustatydamos tuos indėlius valstybės narės atsižvelgia į tai, kad 2030 m. Sąjungoje turi būti suvartojama ne daugiau kaip 1 128 mln. tne pirminės energijos ir (arba) ne daugiau kaip 846 mln. tne galutinės energijos. Tuos indėlius valstybės narės nurodo Komisijai savo integruotuose nacionaliniuose energetikos ir klimato srities veiksmų planuose, nurodytuose Reglamento (ES) 2018/1999 3 straipsnyje ir 7–12 straipsniuose, laikydamosi šiuose straipsniuose nustatytos tvarkos.

            2 straipsnis
            Reglamento (ES) 2018/1999 pakeitimai
            Reglamentas (ES) 2018/1999 iš dalies keičiamas taip:

                        1)

                        6 straipsnio 1 dalies pirma pastraipa pakeičiama taip:

                           „1.   Savo orientaciniame nacionaliniame energijos vartojimo efektyvumo įnaše 2030 m. ir paskutiniams vėlesnių nacionalinių planų laikotarpių metams pagal šio Reglamento 4 straipsnio b punkto 1 papunktį, kiekviena valstybė narė atsižvelgia į tai, kad pagal Direktyvos 2012/27/ES 3 straipsnį 2020 m. Sąjungoje turi būti suvartojama ne daugiau kaip 1 483 mln. tne pirminės energijos arba ne daugiau kaip 1 086 mln. tne galutinės energijos, o 2030 m. – ne daugiau kaip 1 128 mln. tne pirminės energijos ir (arba) ne daugiau kaip 846 mln. tne galutinės energijos.“;

                        2)

                        29 straipsnio 3 dalies pirma pastraipa pakeičiama taip:

                           „3.   Atlikdama 1 dalyje nurodytą energijos vartojimo efektyvumo srities vertinimą, Komisija įvertina pažangą, padarytą bendromis jėgomis siekiant pagal Direktyvos 2012/27/ES 3 straipsnio 5 dalį užtikrinti, kad 2030 m. Sąjungoje būtų suvartojama ne daugiau kaip 1 128 mln. tne pirminės energijos ir ne daugiau kaip 846 mln. tne galutinės energijos.“

            3 straipsnis
            Terminai
            Šio sprendimo 1 ir 2 straipsniai nedaro poveikio Direktyvos (ES) 2018/2002 2 straipsnyje ir Reglamento (ES) 2018/1999 59 straipsnyje numatytiems terminams.

            4 straipsnis
            Įsigaliojimas ir taikymas

               1.   Šis sprendimas įsigalioja trečią dieną po jo paskelbimo Europos Sąjungos oficialiajame leidinyje.

               2.   1 ir 2 straipsniai taikomi nuo dienos, einančios po dienos, kurią Jungtinei Karalystei ir jos teritorijoje nustoja būti taikoma Direktyva 2012/27/ES ir Reglamentas (ES) 2018/1999.

            5 straipsnis
            Adresatai
            Šis sprendimas skirtas valstybėms narėms.

            Priimta Briuselyje 2019 m. kovo 19 d.

                  Europos Parlamento vardu

                  Pirmininkas

               A. TAJANI

                  Tarybos vardu

                  Pirmininkas

               G. CIAMBA

            (1)  2019 m. sausio 23 d. nuomonė (dar nepaskelbta Oficialiajame leidinyje).

            (2)  2019 m. vasario 14 d. Europos Parlamento pozicija (dar nepaskelbta Oficialiajame leidinyje) ir 2019 m. kovo 4 d. Tarybos sprendimas.

            (3)  2018 m. gruodžio 11 d. Europos Parlamento ir Tarybos direktyva (ES) 2018/2002, kuria iš dalies keičiama Direktyva 2012/27/ES dėl energijos vartojimo efektyvumo (OL L 328, 2018 12 21, p. 210).

            (4)  2012 m. spalio 25 d. Europos Parlamento ir Tarybos direktyva 2012/27/ES dėl energijos vartojimo efektyvumo, kuria iš dalies keičiamos direktyvos 2009/125/EB ir 2010/30/ES bei kuria panaikinamos direktyvos 2004/8/EB ir 2006/32/EB (OL L 315, 2012 11 14, p. 1).

            (5)  2018 m. gruodžio 11 d. Europos Parlamento ir Tarybos reglamentas (ES) 2018/1999 dėl energetikos sąjungos ir klimato politikos veiksmų valdymo, kuriuo iš dalies keičiami Europos Parlamento ir Tarybos reglamentai (EB) Nr. 663/2009 ir (EB) Nr. 715/2009, Europos Parlamento ir Tarybos direktyvos 94/22/EB, 98/70/EB, 2009/31/EB, 2009/73/EB, 2010/31/ES, 2012/27/ES ir 2013/30/ES, Tarybos direktyvos 2009/119/EB ir (ES) 2015/652 ir panaikinamas Europos Parlamento ir Tarybos reglamentas (ES) Nr. 525/2013 (OL L 328, 2018 12 21, p. 1).

            (6)  1971 m. birželio 3 d. Tarybos reglamentas (EEB, Euratomas) Nr. 1182/71, nustatantis terminams, datoms ir laikotarpiams taikytinas taisykles (OL L 124, 1971 6 8, p. 1).


title: 2019 m. balandžio 3 d. Europos Parlamento biuro sprendimas dėl duomenų subjektų tam tikrų teisių apribojimo, susijusio su Europos Parlamento vykdomu asmens duomenų perdavimu nacionalinėms institucijoms, kai atliekami nusikalstamų veikų ar finansiniai tyrimai, įgyvendinimo taisyklių

text:
13.5.2019

                  LT

                  Europos Sąjungos oficialusis leidinys

                  C 163/1

         EUROPOS PARLAMENTO BIURO SPRENDIMAS
         2019 m. balandžio 3 d.
         dėl duomenų subjektų tam tikrų teisių apribojimo, susijusio su Europos Parlamento vykdomu asmens duomenų perdavimu nacionalinėms institucijoms, kai atliekami nusikalstamų veikų ar finansiniai tyrimai, įgyvendinimo taisyklių
         (2019/C 163/01)
         EUROPOS PARLAMENTO BIURAS,
         atsižvelgdamas į Sutartį dėl Europos Sąjungos veikimo, ypač į jos 16 straipsnį,
         atsižvelgdamas į Europos Parlamento ir Tarybos reglamentą (ES) 2018/1725 (1) ir ypač į jo 25 straipsnį,
         atsižvelgdamas į Europos Parlamento darbo tvarkos taisyklių 25 straipsnio 2 dalį,
         atsižvelgdamas į Europos duomenų apsaugos priežiūros pareigūno, su kuriuo konsultuotasi pagal Reglamento (ES) 2018/1725 41 straipsnio 2 dalį, 2019 m. vasario 28 d. nuomonę,
         kadangi:

                     (1)

                     Europos Parlamentas gauna nacionalinių institucijų, atliekančių nusikalstamų veikų ar finansinius tyrimus, prašymus perduoti informaciją ir administracinių bylų ir dokumentų kopijas;

                     (2)

                     vadovaudamasis lojalaus bendradarbiavimo principu, įtvirtintu Europos Sąjungos sutarties 4 straipsnio 3 dalyje, Europos Parlamentas turi suteikti nacionalinėms institucijoms jų prašomą informaciją ir dokumentus;

                     (3)

                     nacionalinėms institucijoms perduodamoje prašomoje informacijoje ir dokumentuose gali būti asmens duomenų;

                     (4)

                     pirmininkas, Generalinis sekretorius arba jų paskirtos tarnybos gali perduoti prašomą informaciją ir dokumentus, o atlikdami tokį perdavimą vykdo duomenų valdytojo funkcijas;

                     (5)

                     taikant šią sistemą Europos Parlamentas privalo paisyti atitinkamų duomenų subjektų pagrindinių teisių, įtvirtintų Europos Sąjungos pagrindinių teisių chartijos 8 straipsnio 1 dalyje, Sutarties dėl Europos Sąjungos veikimo 16 straipsnio 1 dalyje ir Reglamente (ES) 2018/1725, ypač teisės būti informuotam apie duomenų tvarkymą;

                     (6)

                     tačiau Europos Parlamentas gali būti įpareigotas apriboti Reglamento (ES) 2018/1725 4, 14–21, 35 ir 36 straipsnių taikymą, susijusį su perdavimo operacija, visų pirma siekiant apsaugoti nacionalinių nusikalstamų veikų ir finansinių tyrimų tikslą ir konfidencialumą;

                     (7)

                     prieš taikydamas bet kokį konkretų apribojimą, Europos Parlamentas kiekvienu konkrečiu atveju turi atlikti vertinimą dėl apribojimo būtinumo ir proporcingumo, atsižvelgdamas į riziką duomenų subjektų teisėms ir laisvėms; Europos Parlamentas turi pagrįsti, kodėl apribojimai yra tikrai būtini ir proporcingi demokratinėje visuomenėje ir nepažeidžia atitinkamų pagrindinių teisių ir laisvių esmės,

               PRIĖMĖ ŠĮ SPRENDIMĄ:

            1 straipsnis
            Apribojimų dalykas ir taikymo sritis

               1.   Šiame sprendime nustatomos sąlygos, kuriomis Europos Parlamentas, teikdamas nacionalinėms institucijoms informaciją ir dokumentus, kurių jos prašo vykdydamos nusikalstamų veikų ar finansinius tyrimus, gali apriboti Reglamento (ES) 2018/1725 4, 14–21, 35 ir 36 straipsnių taikymą, kaip nustatyta to reglamento 25 straipsnio 1 dalies b, e ir f punktuose.

               2.   Šis sprendimas taikomas asmens duomenų tvarkymui, ypač asmens duomenų perdavimui, kurį atlieka Europos Parlamentas siekdamas suteikti nacionalinėms institucijoms informaciją ir dokumentus, kurių jos prašo vykdydamos nusikalstamų veikų ar finansinius tyrimus.

               3.   Pirmininkas, Generalinis sekretorius arba jų paskirtos tarnybos gali perduoti prašomą informaciją ir dokumentus, o vykdydami tokį perdavimą atlieka duomenų valdytojo funkcijas;

               4.   Šis sprendimas taikomas šių kategorijų asmens duomenims:

                           a)

                           identifikavimo duomenims;

                           b)

                           kontaktiniams duomenims;

                           c)

                           profesiniams duomenims;

                           d)

                           finansiniams duomenims;

                           e)

                           elektroniniams pranešimams;

                           f)

                           srauto duomenims;

                           g)

                           vaizdo stebėjimo duomenims;

                           h)

                           garso įrašams;

                           i)

                           duomenims apie asmenų dalyvavimą;

                           j)

                           visiems kitiems duomenims, susijusiems su atitinkamo nacionalinių institucijų atliekamo tyrimo dalyku.

            2 straipsnis
            Apsaugos priemonės

               1.   Asmens duomenys saugomi saugioje fizinėje ir elektroninėje aplinkoje, kurioje negalima neteisėtai susipažinti su duomenimis arba juos perduoti asmenims, kurie neturi jų žinoti.

               2.   Pasibaigus duomenų tvarkymui asmens duomenys saugomi pagal taikomas Europos Parlamento taisykles (2).

               3.   Prieš taikant bet kokį konkretų apribojimą atliekamas apribojimo būtinumo ir proporcingumo vertinimas pagal 9 straipsnį.

            3 straipsnis
            Taikomi apribojimai

               1.   Atsižvelgiant į šio sprendimo 4–10 straipsnius, duomenų valdytojas gali apriboti Reglamento (ES) 2018/1725 14–21, 35 ir 36 straipsnių, taip pat jo 4 straipsnio taikymą tiek, kiek jo nuostatos atitinka to reglamento 14–21 straipsniuose numatytas teises ir pareigas, kai naudojimasis šiomis teisėmis pakenktų nacionalinių nusikalstamų veikų ir finansinių tyrimų tikslui ir konfidencialumui.

               2.   Duomenų valdytojas pagal šio sprendimo 9 straipsnį fiksuoja ir registruoja apribojimo priežastis.

            4 straipsnis
            Informacijos teikimas duomenų subjektams

               1.   Europos Parlamentas savo interneto svetainėje paskelbia duomenų apsaugos pranešimą, kuriame visi duomenų subjektai informuojami apie galimybę, kad jų asmens duomenys bus perduoti, kai Europos Parlamentas bendradarbiauja su nacionalinėmis valdžios institucijomis dėl vykdomų nusikalstamos veikos ar finansinių tyrimų, ir apie galimą jų teisių apribojimą šiomis aplinkybėmis. Informacijoje nurodoma, kurios teisės gali būti apribotos, tokių ribojimų priežastys, jų galima trukmė ir galimos teisių gynimo priemonės.

               2.   Jei įmanoma, duomenų valdytojas nepagrįstai nedelsdamas ir tinkamiausiu formatu tiesiogiai informuoja kiekvieną duomenų subjektą apie jo teises, susijusias su tokiais apribojimais. Informacijoje nurodoma, kurios teisės gali būti apribotos, tokių ribojimų priežastys, jų galima trukmė ir galimos teisių gynimo priemonės.

            5 straipsnis
            Teisė būti informuotam

               1.   Kai duomenų valdytojas apriboja informacijos teisę, kaip nurodyta Reglamento (ES) 2018/1725 15 ir 16 straipsniuose, duomenų subjektams pagal to reglamento 25 straipsnio 6 dalį pranešama apie pagrindines tokio apribojimo taikymo priežastis ir apie jų teisę pateikti skundą Europos duomenų apsaugos priežiūros pareigūnui.

               2.   Tačiau pagal Reglamento (ES) 2018/1725 25 straipsnio 8 dalį tokios informacijos apie asmens duomenų perdavimą nacionalinėms institucijoms ir apribojimo taikymą pateikimas gali būti atidėtas, ji gali būti nepateikiama arba gali būti atsisakyta ją pateikti, jei dėl jos pateikimo apribojimas taptų neveiksmingas.

               3.   Jeigu duomenų valdytojas informacijos pateikimą duomenų subjektams atideda, jos nepateikia ar atsisako ją pateikti visiškai ar iš dalies, kaip numatyta 2 dalyje, jis užfiksuoja ir užregistruoja to priežastis pagal 9 straipsnį.

            6 straipsnis
            Duomenų subjektų teisė susipažinti su duomenimis, teisė reikalauti ištaisyti duomenis, teisė reikalauti ištrinti duomenis, teisė apriboti duomenų tvarkymą, prievolė pranešti

               1.   Kai duomenų valdytojas visiškai arba iš dalies riboja duomenų subjektų teisę susipažinti su duomenimis, teisę reikalauti ištaisyti duomenis, teisę reikalauti ištrinti duomenis, teisę apriboti duomenų tvarkymą, kaip nurodyta Reglamento (ES) 2018/1725 atitinkamai 17, 18, 19 ir 20 straipsniuose, taip pat prievolę pranešti pagal to reglamento 21 straipsnį, jis užfiksuoja ir užregistruoja apribojimo priežastis pagal šio sprendimo 9 straipsnį. Duomenų valdytojas savo atsakyme į prašymą susipažinti su duomenimis, juos ištaisyti, ištrinti ir apriboti duomenų tvarkymą informuoja atitinkamą duomenų subjektą apie taikomą apribojimą ir pagrindines ribojimo priežastis, taip pat apie galimybę pateikti skundą Europos duomenų apsaugos priežiūros pareigūnui arba teismine tvarka apskųsti sprendimą Europos Sąjungos Teisingumo Teismui.

               2.   Informacijos apie apribojimo priežastis pateikimas, kaip nurodyta 1 dalyje, gali būti atidėtas, ji gali būti nepateikiama ar atsisakoma ją pateikti, jei dėl jos pateikimo apribojimas taptų neveiksmingas.

               3.   Duomenų valdytojas pagal 9 straipsnį fiksuoja informacijos pateikimo atidėjimo, jos nepateikimo ar atsisakymo pateikti priežastis.

               4.   Kai teisė susipažinti su duomenimis yra visiškai arba iš dalies apribota, duomenų subjektas naudojasi savo teise susipažinti su duomenimis tarpininkaujant Europos duomenų apsaugos priežiūros pareigūnui pagal Reglamento (ES) 2018/1725 25 straipsnio 6, 7 ir 8 dalis.

            7 straipsnis
            Pranešimas duomenų subjektams apie asmens duomenų saugumo pažeidimus
            Kai duomenų valdytojas apriboja duomenų subjekto teisę gauti pranešimą apie asmens duomenų saugumo pažeidimą, kaip nurodyta Reglamento (ES) 2018/1725 35 straipsnyje, jis fiksuoja ir registruoja to priežastis pagal šio sprendimo 9 straipsnį.

            8 straipsnis
            Elektroninių pranešimų konfidencialumas
            Kai duomenų valdytojas apriboja Reglamento (ES) 2018/1725 36 straipsnyje nurodytą teisę į elektroninių pranešimų konfidencialumą, jis fiksuoja ir registruoja to priežastis pagal šio sprendimo 9 straipsnį.

            9 straipsnis
            Būtinumo ir proporcingumo vertinimas, apribojimų fiksavimas ir registravimas

               1.   Prieš taikydamas bet kokius konkrečius ribojimus duomenų valdytojas įvertina ribojimų būtinumą ir proporcingumą, atsižvelgdamas į atitinkamus Reglamento (ES) 2018/1725 25 straipsnio 2 dalyje nurodytus elementus. Tas vertinimas taip pat apima rizikos atitinkamų duomenų subjektų teisėms ir laisvėms, visų pirma rizikos, kad jų asmens duomenys gali būti perduodami be jų žinios ir sutikimo ir kad jiems gali būti neleista pasinaudoti savo teisėmis pagal tą reglamentą, vertinimą. Tai užfiksuojama parengiant vidaus vertinimo raštą ir atliekama kiekvienu konkrečiu atveju.

               2.   Duomenų valdytojas užfiksuoja bet kokio apribojimo, taikomo pagal šį sprendimą, priežastis, įskaitant vertinimą, atliktą pagal 1 dalį.
               Šiuo tikslu įraše nurodoma, kaip naudojimasis duomenų subjekto teisėmis sukeltų pavojų nacionalinių nusikalstamų veikų ir finansinių tyrimų tikslui ir konfidencialumui.

               3.   Jeigu pagal Reglamento (ES) 2018/1725 25 straipsnio 8 dalį duomenų valdytojas atideda informacijos apie apribojimo taikymą teikimą duomenų subjektui, jos nepateikia arba atsisako ją pateikti, duomenų subjektas taip pat, jei taikoma, užfiksuoja to priežastis.

               4.   Įrašas ir, jei taikoma, dokumentai, kuriuose yra pagrindinių faktinių ir teisinių elementų, yra saugomi centriniame registre. Jie, gavus prašymą, pateikiami Europos duomenų apsaugos priežiūros pareigūnui.

            10 straipsnis
            Apribojimų trukmė

               1.   3, 5, 6, 7 ir 8 straipsniuose nurodyti apribojimai toliau taikomi, jei toliau taikytinos juos pagrindžiančios priežastys.

               2.   Jei 3, 5, 6, 7 ir 8 straipsniuose nurodytų apribojimų priežastys nebetaikomos, duomenų valdytojas panaikina apribojimą ir duomenų subjektui pateikia pagrindines apribojimo priežastis. Tuo pat metu duomenų valdytojas informuoja duomenų subjektą apie galimybę bet kuriuo metu pateikti skundą Europos duomenų apsaugos priežiūros pareigūnui arba teismine tvarka apskųsti sprendimą Europos Sąjungos Teisingumo Teismui.

               3.   Duomenų valdytojas peržiūri 3, 5, 6, 7 ir 8 straipsniuose nurodyto apribojimo taikymą kas šešis mėnesius nuo jo priėmimo ir atitinkamos procedūros užbaigimo metu.

            11 straipsnis
            Duomenų apsaugos pareigūno vykdoma peržiūra

               1.   Kai duomenų subjektų teisės yra ribojamos pagal šį sprendimą, apie tai nepagrįstai nedelsiant pranešama duomenų apsaugos pareigūnui. Gavus prašymą, duomenų apsaugos pareigūnui suteikiama galimybė susipažinti su įrašais ir visais dokumentais, kuriuose yra pagrindinių faktinių ir teisinių elementų.

               2.   Duomenų apsaugos pareigūnas gali prašyti, kad duomenų valdytojas peržiūrėtų apribojimus. Duomenų apsaugos pareigūnui raštu pranešama apie prašomos peržiūros rezultatus.

               3.   Visi informacijos mainai su duomenų apsaugos pareigūnu per visą procedūrą pagal 1 ir 2 dalis užfiksuojami tinkama forma.

            12 straipsnis
            Įsigaliojimas
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

            (1)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).

            (2)  2012 m. liepos 2 d. Biuro sprendimas dėl dokumentų tvarkymo Europos Parlamente taisyklių.


title: 2019 m. gegužės 13 d. Tarybos sprendimas (BUSP) 2019/762, kuriuo iš dalies keičiamas Sprendimas 2014/219/BUSP dėl Europos Sąjungos BSGP misijos Malyje (EUCAP Sahel Mali)

text:
14.5.2019

                  LT

                  Europos Sąjungos oficialusis leidinys

                  L 125/18

         TARYBOS SPRENDIMAS (BUSP) 2019/762
         2019 m. gegužės 13 d.
         kuriuo iš dalies keičiamas Sprendimas 2014/219/BUSP dėl Europos Sąjungos BSGP misijos Malyje (EUCAP Sahel Mali)
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 42 straipsnio 4 dalį ir 43 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2014 m. balandžio 15 d. Taryba priėmė Sprendimą 2014/219/BUSP (1) dėl Europos Sąjungos BSGP misijos Malyje (EUCAP Sahel Mali);

                     (2)

                     2019 m. vasario 21 d. Taryba priėmė Sprendimą (BUSP) 2019/312 (2), kuriuo pratęsė EUCAP Sahel Mali ir nustatė orientacinę jo finansavimo sumą iki 2021 m. sausio 14 d.;

                     (3)

                     2018 m. birželio 25 d. Taryba savo išvadose dėl Sahelio / Malio pabrėžė, kad svarbu regionalizuoti BSGP Sahelyje, siekiant atitinkamai stiprinti civilinę ir karinę paramą tarpvalstybiniam bendradarbiavimui, regionines bendradarbiavimo struktūras (visų pirma Sahelio G 5 šalių grupės) ir G 5 šalių pajėgumus ir atsakomybę sprendžiant regiono saugumo iššūkius;

                     (4)

                     2019 m. vasario 15 d. Mauritanijos Islamo Respublikos užsienio reikalų ministras palankiai įvertino numatomą EUCAP Sahel Mali dislokavimą siekiant remti Sahelio G 5 šalių grupę ir Mauritanijos nacionalinius pajėgumus;

                     (5)

                     2019 m. vasario 18 d. Taryba patvirtino BSGP veiksmų Sahelyje regionalizavimo operacijų bendrą civilinę ir karinę koncepciją;

                     (6)

                     todėl Sprendimas 2014/219/BUSP turėtų būti atitinkamai iš dalies pakeistas;

                     (7)

                     EUCAP Sahel Mali bus vykdoma aplinkybėmis, kurios gali pablogėti ir galėtų kliudyti pasiekti Europos Sąjungos sutarties 21 straipsnyje nustatytus Sąjungos išorės veiksmų tikslus,

               PRIĖMĖ ŠĮ SPRENDIMĄ:

            1 straipsnis
            Sprendimas 2014/219/BUSP iš dalies keičiamas taip:

                        1)

                        2 straipsnio 3 ir 4 dalys pakeičiamos taip:

                           „3.   EUCAP Sahel Mali prisideda, nedarant poveikio jos pagrindiniams įgaliojimams Malyje, prie BSGP veiksmų Sahelyje regionalizavimo padėdama gerinti Sahelio G 5 šalių grupės šalių vidaus saugumo pajėgų tarpusavio sąveikumą ir veiksmų koordinavimą, taip pat remdama tarpvalstybinį bendradarbiavimą, remdama regioninio bendradarbiavimo struktūras ir prisidėdama prie Sahelio G 5 šalių grupės šalių nacionalinių pajėgumų gerinimo. EUCAP Sahel Mali gali vykdyti tą veiklą Sahelio G 5 šalių grupės šalyse. Tuo tikslu EUCAP Sahel Mali teikia mokymą, konsultacijas ir kitą konkrečią paramą Sahelio G 5 šalių grupės šalims, atsižvelgiant į savo priemones ir pajėgumus, atitinkamos šalies prašymu ir atsižvelgdama į saugumo padėtį.

                           4.   Kad pasiektų savo tikslą, EUCAP Sahel Mali vykdo veiklą vadovaudamasi 2014 m. kovo 17 d. Tarybos patvirtintoje krizės valdymo koncepcijoje apibrėžtomis ir Tarybos patvirtintuose operacinio planavimo dokumentuose išdėstytomis strateginėmis operacijos gairėmis, įskaitant BSGP veiksmų Sahelyje regionalizavimo operacijų bendrą civilinę ir karinę koncepciją. Prieš pradedant naują veiklą naujoje Sahelio G 5 grupės šalyje, apie tai informuojamas Politinis ir saugumo komitetas.“;

                        2)

                        14 straipsnio 1 dalis papildoma šia pastraipa:
                        „Orientacinė finansavimo suma, skirta su EUCAP Sahel Mali susijusioms išlaidoms nuo 2019 m. kovo 1 d. iki 2021 m. sausio 14 d. padengti, yra 68 150 000,00 EUR.“;

                        3)

                        14a straipsnis pakeičiamas taip:

                           „1.   EUCAP Sahel Mali misijoje įsteigiama Regioninė patariamoji ir koordinavimo grupė (toliau – RPKG).

                           2.   Į RPKG įtraukiamas EUCAP Sahel Mali misijoje dislokuotas personalas bei vidaus saugumo ir gynybos ekspertai, esantys Sąjungos delegacijose Burkina Fase, Čade, Malyje, Mauritanijoje ir Nigeryje. RPKG laipsniškai perkelia savo personalą iš Bamako į Nuakšotą pagal 7 dalį ir atsižvelgdama į saugumo padėtį.

                           3.   RPKG tikslai, glaudžiai bendradarbiaujant su Sąjungos delegacijomis ir su esamomis BSGP misijomis Sahelio regione, yra:

                                       a)

                                       prisidėti prie Sąjungos informuotumo apie padėtį dėl Sahelio G 5 šalių grupės šalių saugumo ir gynybos poreikių bei trūkumų, susijusių su regioniniu tarpvalstybiniu bendradarbiavimu ir saugumo uždavinių sprendimu;

                                       b)

                                       remti Sahelio G 5 šalių grupės struktūras ir šalis siekiant stiprinti regioninį bendradarbiavimą ir operacinius pajėgumus gynybos ir saugumo srityje, laikantis tarptautinės teisės, žmogaus teisių ir ES strateginio požiūrio dėl moterų, taikos ir saugumo, nustatyto 2018 m. gruodžio 10 d. Tarybos išvadose;

                                       c)

                                       sudaryti palankesnes sąlygas Sąjungos BSGP misijoms Sahelyje organizuoti mokymą, teikti konsultacijas ir kitą konkrečią paramą Sahelio G 5 šalių grupės šalims, visų pirma organizuoti mokymo kursus tų šalių saugumo ir gynybos kursantams.

                           4.   Vidaus saugumo ir gynybos ekspertai renka informaciją, susijusią su saugumo ir gynybos klausimais savo priimančiosiose šalyse. Jie tokią informaciją ir prireikus rekomendacijas teikia RPKG vadovui. Jie nuolat deramai informuoja Sąjungos delegacijos, kurioje jie yra, vadovą.

                           5.   Civilinių operacijų vadas, kurio politinę kontrolę vykdo ir kurio veiklos strategiją nustato PSK bendrai vadovaujant vyriausiajam įgaliotiniui, strategiškai vadovauja RPKG ir vykdo jos kontrolę. Nukrypstant nuo 6 straipsnio 1 dalies, RPKG vadovas yra tiesiogiai pavaldus civilinių operacijų vadui ir laikosi pastarojo nurodymų. RPKG vadovas teikia nurodymus visiems RPKG darbuotojams.

                           6.   Misijos vadovas RPKG darbuotojų atžvilgiu turi valdinius įgaliojimus taikant 6 straipsnio 2–4 dalis ir 11 straipsnį, nedarant poveikio šio straipsnio 7 daliai.

                           7.   EUCAP Sahel Mali sudaro būtinus administracinius susitarimus su Sąjungos delegacijomis Burkina Fase, Čade, Malyje, Mauritanijoje ir Nigeryje dėl paramos, kuri turi būti teikiama jos personalui.
                           Tuose administraciniuose susitarimuose visų pirma:

                                       a)

                                       užtikrinama, kad EUCAP Sahel Mali personalas, visų pirma RPKG darbuotojai, gautų savo užduotims įvykdyti būtiną logistikos ir saugumo srities paramą;

                                       b)

                                       numatoma, kad delegacijų vadovai turi valdinius įgaliojimus EUCAP Sahel Mali personalo, visų pirma RPKG darbuotojų, atžvilgiu savo atitinkamose Sąjungos delegacijose, visų pirma tuo tikslu, kad vykdytų savo rūpestingumo pareigą, užtikrintų atitiktį taikytiniems saugumo reikalavimams ir prisidėtų prie drausmės kontrolės vykdymo, taip pat tam, kad tie personalo nariai juos tinkamai informuotų apie savo veiklą;

                                       c)

                                       numatoma, kad delegacijų vadovai turi užtikrinti, kad EUCAP Sahel Mali personalas, visų pirma RPKG darbuotojai, kai jie yra Sąjungos delegacijoje, turėtų tokias pačias privilegijas ir imunitetus, kokie suteikti tos Sąjungos delegacijos darbuotojams.“

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. gegužės 13 d.

                  Tarybos vardu

                  Pirmininkė

               F. MOGHERINI

            (1)  2014 m. balandžio 15 d. Tarybos sprendimas 2014/219/BUSP dėl Europos Sąjungos BSGP misijos Malyje (EUCAP Sahel Mali) (OL L 113, 2014 4 16, p. 21).

            (2)  2019 m. vasario 21 d. Tarybos sprendimas (BUSP) 2019/312, kuriuo iš dalies keičiamas Sprendimas 2014/219/BUSP dėl Europos Sąjungos BSGP misijos Malyje (EUCAP Sahel Mali) ir pratęsiamas jo galiojimas (OL L 51, 2019 2 22, p. 29).